ৰাজ্যৰ বিভিন্ন প্ৰান্তত বৃদ্ধি পাবলৈ ধৰিছে ড্ৰাগছ তথা নিচাজাতীয় টেবলেটৰ এক ৰমৰমীয়া বেহা। অৱশ্যে মাজে সময়ে আৰক্ষীয়ে বিভিন্ন ঠাইত অভিযান চলাই ড্ৰগাছ সৰবৰাহকাৰীক আটক কৰি আহিছে। কিন্তু ইয়াৰ পিছতো ৰাজ্যখনত ব্যাপক হাৰত চলি আছে ড্ৰাগছৰ এক ৰমৰমীয়া বেহা।
এই কথা প্ৰমাণ কৰিছে আজি গুৱাহাটীৰ আই এছ বি টিৰ সমীপৰ পৰা আৰক্ষীয়ে এক গোপন সূত্ৰৰ ভিত্তিত অভিযান চলাই নিচাজাতীয় টেবলেটসহ এজনক আটক কৰা ঘটনাই।
আৰক্ষীয়ে অভিযানকালত আটক কৰা ড্ৰাগছ ব্যৱসায়ীজন মণিপুৰৰ আমিৰ খান বুলি আৰক্ষীৰ সূত্ৰৰ পৰা জানিব পৰা গৈছে। লগতে আমিৰ খানৰ পৰা ১০০০ টা নিচাজাতীয় টেবলেট আৰক্ষীয়ে জব্দ কৰে। আৰু এই জব্দকৃত নিচাজাতীয় টেবলেটখিনিৰ মূল্য প্ৰায় ২ লক্ষাধিক টকা হ'ব বুলি আৰক্ষীৰ সূত্ৰৰ পৰা জানিব পৰা গৈছে।
প্ৰাপ্ত তথ্য মতে চলাকৰূপে কৰ্মৰত আমিৰে দীৰ্ঘদিনৰ পৰাই বিভিন্ন ঠাইত চলাই আহিছিল ড্ৰাগছৰ এক ৰমৰমীয়া বেহা।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
